קיים קשר בין מסיבות לבין חגיגות וחגים דתיים או תרבותיים, אבל מסיבות נערכות בדרך כלל על ידי גורמים פרטיים או מסחריים והן לרוב לא-פורמליות. כמעט כל אירוע או עילה יכולה לשמש כ"סיבה למסיבה". אפילו במותו של אדם נהוג בתרבויות מסוימות להפוך את האשכבה למסיבה, על מנת לעודד את קרובי המת. בדרך כלל נערכות מסיבות לרגל ימי הולדת, חתונות, ימי שנה, מסיבת רווקים, נישואים ויום נישואים. לעתים נערכות מסיבות בעסקים המיועדים לכך - מועדונים ודיסקוטקים - אך לעתים נערכות ומאורגנות מסיבות באופן פרטי או תחת כיפת השמיים.
מסיבת יום הולדת - מסיבה שנועדה לחגוג את יום השנה להולדתו של אדם. מסיבות יום הולדת נחגגות בתרבויות רבות. האורחים מביאים לעתים מתנות לאדם החוגג את יום הולדתו. בתרבויות מערביות לעתים מקשטים את המיקום בו נערכת המסיבה בבלונים וסרטים צבעוניים, ומוגשת עוגת יום הולדת ועליה נרות דולקים שהאדם החוגג את יום הולדתו נוהג לכבות תוך הבעת משאלה. בשלב זה נוהגים האורחים לשיר לאדם שירי יום הולדת (כגון "יום הולדת שמח") ולברך אותו בברכות (כגון "עד מאה ועשרים"). בימי הולדת מיוחדים, כגון בר מצווה (חגיגת גיל 13) ובת מצווה (גיל 12) ביהדות, או Sweet Sixteen (גיל 16), נערכות לרוב מסיבות גדולות וחגיגיות יותר מאשר בימי הולדת אחרים.
מסיבת חנוכת בית - מסיבה לרגל כניסה רשמית לבית או מקום חדש. מנהג חניכה זה רווח בתרבויות רבות, להבעת שמחה על המאורע, וכדי להציג את הבית החדש לחברים, ולעתים גם כהזדמנות לתת מתנות. המתנות כוללות לרוב אביזרים לבית החדש (כגון עציץ, אגרטל או תמונה ממוסגרת) או דבר מה עבור המסיבה (כמו בקבוק יין, זר פרחים או מצרכי מזון). ביהדות נכללים לעתים מנהגים נוספים במסיבת חנוכת בית, כגון קביעת מזוזה.
מסיבת קוקטייל - מסיבה בה מוגשים קוקטיילים כמשקאות. לעתים נהוגה שעת מסיבה כזו לפני חתונות, כאירוע קבלת פנים. נשים נוהגות לעתים ללבוש למסיבות אלו "שמלות קוקטייל". לעתים נהוגה במסעדות ופאבים "שעת קוקטייל" או "Happy hour", לרוב בין השעות 4 - 6 אחר הצהרים, בהן מוגשים משקאות חריפים בהנחה משמעותית.
נשף בית ספר (Prom) - מסיבה הנערכת במסגרת בית הספר עבור תלמידיו, במיוחד בתקופת בית הספר התיכון. בנשפים הנהוגים בארצות הברית וקנדה, בני הנוער נוהגים ללבוש שמלות ערב או חליפות פורמליות. לעתים קרובות נהוג לקיים נשף בית ספר חגיגי לרגל סיום הלימודים בבית הספר התיכון.
אוחזר מתוך "https://he.wikipedia.org/w/index.php?title=מסיבה&oldid=17729556"	קטגוריות: מנהגיםאירועים	תפריט ניווט
EnglishالعربيةمصرىAymar aruAzərbaycancaCatalàČeštinaDeutschΕλληνικάEspañolEestiEuskaraفارسیSuomiFrançaisGàidhligGalegoHrvatskiBahasa IndonesiaIdoÍslenskaItalianoBasa Jawaಕನ್ನಡ한국어LatinaLietuviųBahasa MelayuNederlandsNorsk nynorskNorsk bokmålPolskiPortuguêsRuna SimiRomânăРусскийSrpskohrvatski / српскохрватскиSimple EnglishSvenskaTagalogТатарча/tatarçaУкраїнськаTiếng ViệtWalon中文粵語	עריכת הקישורים	נערך לאחרונה ב־10:55, 9 בנובמבר 2015.